"Unistuste printsessi" itaallane pole esimene, kellele eesti pruut kinnisideeks. Giovanni sai tuntuks selle poolest, et kiindus kirglikult blondi Katisse ja ostis talle  õmblusmasina, mida pärast dramaatilist lahkuminekut advokaadi vahendusel tagasi nõudis. Katiga suheldes näitas Giovanni üles nurjatut kavalust - nimelt sai ta suurepäraselt eesti keelest aru, kuid Katile eelistas jätta muljet, et ei jaga mütsigi. Võite kujutleda, mis juhtus, kui pahaaimamatu neiu sõbrannadega temperamentse sitsiillase juuresolekul temast emakeeles lobises... Nii et "Tõehetke" Lilit ja teised teleprintsessid, vaadake parem ette! Karta on, et teiegi itaallane mõistab eesti keelt rohkem kui kaks sõna.